Ab tak, "The 100" main...
Khoon nay khoon ka jawaab diya hai.
Laash, Tondc ke logon ko di jaayegi.
Phir hi hamein aman mil sakta hai.
Jab yeh khatam hojaayega, tab hum hamaaray logon ko
Mount Weather say nikaalnay ke raaston ki baat kareingay.
Hum aik hi cheez chaahtay hain, Clarke.
Grounders ke saath suleh karnay say hi hum zinda bach sakeingay.
Unn ka sarbaraah aik baccha hai.
Hamaara bhi.
Hamein Mount Weather tak pohnchnay keliye, unn ki fauj ki zaroorat hai, Bellamy.
Hamein aik andar ke aadmi ki zaroorat hai, jo hamaari aankhein aur kaan ban sakein.
Mujhay kuch mila hai.
Yeh zameen main aik antenna tak jaata hai.
Agar hum radio istimaal kar sakein tou hum aik paighaam bhaij saktay hain,
Arkwide channel say, unhein bata saktay hain ke hum yahaan hain.
Yeh suno.
Hum main say 47 log, Mount Weather main qaid hain.
Please jaldi karo.
Tum sahi thay.
Kisi andar ke aadmi ke baghair,
unn ki taaqat kam karnay keliye, fauj kisi kaam ki nahin.
Tumhein jaana chaahiye.
Main tumhein surangon say nikaal sakta hoon.
Acha.
Tou hamein daakhil honay waalay darwaazay tak pohnchna hai,
kisi asli Reapers ki nazar hum par paray baghair.
Uss ke baad kya?
Main sab ko maar doonga aur tum andar jaaogay.
Limestone.
Chalo.
Hamein andhairay say pehlay kaafi lamba raasta tay karna hai.
Mujhay jaanna hai ke daakhil honay waalay darwaazay ke baad kya hota hai.
Woh tumhaaray kapray utaartay hain.
Ubla hua paani tum par daaltay hain aur tum par aisa paani daaltay hain,
jis say aur bhi jalan hoti hai.
Wahaan say, hamein alag alag kardiya tha.
Doosron ko harvest bana diya tha.
Mujhay Cerberus, mujhay Reaper bana diya gaya tha.
Cerberus, teen sar waala kutta jo underworld ki rakhwaali karta hai.
Meri ammi hamein hamesha mythology parh kar sunaati thi.
Octavia ko bohot pasand thi.
Tum uss keliye achay ho.
Tum nay usay mazboot banaaya.
Woh pehlay say mazboot thi.
Suno, mujhay tum say kuch poochhna hai.
Tum nay meri behen ki hifaazat uss waqt ki jab tum usay jaantay bhi nahin thay.
Kyun?
Jab main chhota tha...
main nay aik kashti ko aasmaan say girtay daikha tha.
Raven ki tarah.
Uss ke andar aik aadmi tha, jo zakhmi tha, haddiyaan tooti hui thi.
Main usay baahir nahin nikaal saka.
Zameen say khud kashi.
Main nay Guard main yeh kahaaniyaan suni thi.
Mujhay bas yeh nahin pata tha agar woh sach thi ke nahin.
Main uss keliye khaana legaya tha aur paani.
Mujhay dushman ki zubaan nahin aati thi.
Tou main uss ki baat samajh nahin paa raha tha,
lekin main samajhna chaahta tha.
Tou teesray din, main nay apnay abbu ko bataaya.
Unhon nay mujhay usay marwaaya.
Dunya mujhay shuru say hi aik raakshas banaanay ki koshish kar rahi hai.
Chalo aagay barhein.
Ruko.
Parking garage, jahaan tum hamein milay thay,
woh shumaal ki jaanib hai, uss taraf.
Aik kaan hai, jahaan say Reapers hamein aagay bhaijtay hain uss say qareeb.
Hum underworld main zaroorat ke waqt jaayeingay, uss say pehlay nahin.
Darwaazay kholo!
Sar oopar.
Nazrein taiz.
Yaad rakhna, hamaaray paas
jungle main hazaaron sipaahi hain.
Khush aamdeed.
Hum nay socha ke hum istiqbaaliya say shuru kartay hain...
phir sikhaanay par barheingay.
Hamein aik doosray say bohot kuch seekhna hai.
Hathiyaar wahaan, please.
Yahaan sirf hamaaray Guards ke paas hathiyaar hotay hain.
Iss keliye maannay keliye shukriya, Indra.
Hum yahaan Commander ke hukum ki wajaah say aaye hain.
Main kisi baat keliye nahin maani.
Please. Hum thori dair main shuru kareingay.
Yeh aik shuruaat hai.
Yeh aik ghalti hai.
Main nay Abby ko tumhein riha karnay keliye manaaya.
Mujhay maayoos mat karna.
Main tumhein bataata hoon ke iss ka anjaam kya hoga, Marcus.
Ya tou hum haareingay aur Mount Weather hum sab ko maardeingay,
ya hum jeeteingay aur hamaaray naye dost aisa kareingay.
Mujhay laga ke tum eemaan waalay ho.
Yeh unn ki zameen hai...
aur yeh maanna ke yeh log hamein yahaan khushi say zindagi bhar rehnay deingay...
Yeh eemaan nahin hai.
Yeh bewaqoofi hai.
Tum ghalat ho.
Yeh aqalmandi hai.
Yahaan har kisi keliye kaafi wasaael hain.
Hamein bas unhein dikhaanay ki zaroorat hai
ke baantna unn keliye faidaymand hai.
Aur iss ki shuruaat aaj hogi.
Acha.
Khaamosh hojaayein.
Indra, please.
Fikar mat karo. Mera shock baton tumhein sambhaal laiga.
Kyun naa tum uss say khud ko hi bijli ka jhatka dedo?
Main jaanta hoon ke hum main kayi cheezein aik si nahin hain...
lekin hamaara dushman aur maqsad aik hi hai.
Aur usay haasil karnay keliye,
hamaaray logon ko Mount Weather say nikaalnay keliye...
Hamein saath kaam karna hoga.
Saath.
Sky ke log...
aur Tree ke log.
Hamaaray zinda rehnay ka daaromadaar aap logon ki maaloomaat baantnay par...
Tumhein koi masla hai?
Tum baith kar daikh rahay thay,
jab mera gaaon main khoon kharaaba horaha tha.
Sorry yaar. Mujhay Grounder samajh nahin aati.
Mr Murphy.
Uss aadmi say maafi maangein.
Kis liye?
Iss nay shuru kiya tha.
Dou din tak ziyaada kaam karna.
Ziyaada kaam? Main nay kaha aap say ke main nay kuch nahin...
Teen din kardoon?
Tum apnay dost ki tarah hi jal jaaogay.
Murphy!
Murphy, peechhay hato! Murphy, ruko!
Band karo yeh!
Ruko!
Iss jhagray say waqt zaaya horaha hai!
Saaf si baat hai. Agar yeh hamaari hawa main saans nahin lesaktay,
kyun naa darwaaza kholdein aur masla khatam kardein?
-Inhein jalnay dein. -Jala dein inhein! Jala dein inhein!
Nahin, kyunkay unn ke paas khatray ko duur rakhnay ka system hai.
Bohot saaray airlocks, bilkul waisay jaisay hamaaray paas Ark main thay.
Hamaara andar ka aadmi unhein band kar sakta hai.
Agar woh andar pohncha tou.
Kya agar hum usay baahir say band kardein?
Tumhaara kehna hai ke woh paani ke band say chaltay hain.
Usay unn say leletay hain.
Woh paani ka band, nuclear jang main bhi bach gaya, Commander.
Mujhay nahin lagta ke...
Yeh sirf mana hi karti hai.
Quint...
Maafi, Commander, lekin aaj tak ki hamaari sab say bari fauj
hamaaray unhein aik mauhim dainay ka intizaar kar rahi hai.
Jitna ziyaada waqt guzrega,
hamaaray utnay hi log uss pahaar main martay jaayeingay.
-Hum sab keliye aik hi hai. -Hum hazaaron kho chukay hain.
Tum kitnay kho chuki ho, larki?
Iss ka kehna hai ke iss ke paas aik mansooba hai.
Mera kehna hai ke aik aadmi ke andar pohnchnay ka intizaar karna...
koi khaas mansooba nahin hai.
Main Quint ke saath muttaffiq hoon. Hamaaray paas aik fauj hai.
Usay istimaal kartay hain.
Hum kareingay, Bellamy unn ki taaqat kam karday, uss ke baad.
Mujhay iss say koi farq nahin parta ke tumhaaray paas kitnay aadmi hain.
Agar tum apnay dushman tak pohnch nahin saktay, tou tum jeet nahin saktay.
Tum ho dushman.
Sorry. Kya main nay kuch aisa keh diya jo tumhein bura laga?
Haan.
Tum nay meray bhai ko Ring of Fire main zinda jala diya.
Usay meri kashti par hamla nahin karna chaahiye tha.
Tum Commander ki hifaazat main bohot bahaadur ho, hai na?
Bohot hogaya.
Mera inn logon ke saath...
koi acha taaluq nahin hosakta.
Quint sahi keh raha hai.
Bellamy ka intizaar karna aik mansooba nahin hai.
Woh aik dua hai.
Aisi dua jo shaayed qubool naa ho.
Maazrat. Mujhay thori hawa chaahiye.
Yahaan aur surang ke darmiyaan pahaaron main kayi aankhein hain.
Ab say, har cheez sahi say maaloom honi chaahiye.
Kya agar hamein asli Reapers mil gaye?
Woh yeh nahin socheingay ke tum kahaan thay?
Unhein sirf Red dikhtay hain.
Aik dafa tum tum nay leliya, tou kisi aur cheez say farq nahin parta.
Aisay hi tumhein aur milega.
Tum jab wahaan thay, uss say tumhein kitna yaad hai?
Sab kuch.
Peechhay muro.
Ab itni bahaadur nahin, kyun Sky ki larki?
Kamaal ke hain, hai na?
Jo unhein maarta nahin...
woh unhein mazboot banaata hai.
Acha kar rahay ho Fio.
Agla kon hai?
Main.
Hum saath training karnay waalay thay, hai na?
Yahaan sirf sipaahi training kareingay.
Main nay tumhaari jaan bachaayi thi.
Aur ab main tumhaari bacha rahi hoon.
Tum. Hamla karo.
Uff, Byrne, shukkar Khuda ka. Quint...
Khud ko bachaao.
Apni goliyaan Grounders keliye bachaao.
Lagta hai ke tumhaari iss main manzoori nahin hai.
Main nay tum say aik sawaal poochha hai.
Kisay farq parta hai ke main kya sochta hoon?
Mujhay.
Warna main poochhta nahin.
Meray khayaal say Grounders bhaar main jaa saktay hain.
Main nay tumhein mazeed kaam ki saza say bacha liya.
Kyun?
Tum meray baitay ko jaantay thay.
Aur main chaahta hoon ke tum mujhay uss ki qabar par lejaao.
Choonkay ab suleh hogayi hai...
meray usay jaa kar alvida kehnay main koi khatra nahin hai.
Phir aap kisi aur ko keh saktay hain lejaanay keliye.
Mujhay bataaya gaya hai ke qabron par kisi ke naam nahin hain.
Tum mujhay dikha saktay ho ke uss ki qabar konsi hai.
Tum pocha pakar saktay ho.
Ya tum bandooq pakar saktay ho.
Aaraam say. Apni saanson par qaabu rakho.
Trigger ko dabaao, usay khaincho mat.
Sir, hamaaray paas saamieen hain.
Goli mat chalaana.
Kamaal ka mauqif.
Ghaur karna.
Tum koshish karna chaahogay?
Main tumhein sikha sakta hoon. Tumhaaray dushman ke paas bandooqein hain.
Tumhaaray paas bhi honi chaahiye.
Penn! Rukk jaao!
Tum behtar jaantay ho.
Koi baat nahin. Main nay khud say poochha.
Hamein tumhaaray hathiyaar ki zaroorat nahin hai.
Dobaara training karo, sab log.
Bandooqein unhein zinda rakh sakti hain.
Aisa hai jaisay woh unn say dartay hain.
Aisa hi hai.
Kehtay hain ke agar koi Grounder, bandooq uthaata hai,
doosray Grounder ko tak goli maarnay keliye,
tou Mount Weather unn ka poora gaaon tabaah kardeingay.
Jahaan say aap ko khoon mil raha hai,
unhein khud ki hifaazat karnay ki ijaazat nahin di jaa sakti. Hai na?
Agar hum unhein hathiyaar nahin daitay...
hum jeet nahin saktay.
Main daikhti hoon, kaisay nahin jeet saktay.
Hamein inn logon ke baaray main ziyaada nahin maaloom.
Lagta hai isay tou maaloom hai.
Meray bhai keliye.
Iss par hamla karnay ka matlab hai, mujh par hamla karna.
Shukriya.
Tumhaari Guard kahaan hai?
Iss nay usay maar diya.
Yeh jhoot bol rahi hai.
Meri laraayi sirf iss ke saath hai.
Tumhaari laraayi khatam hochuki hai.
Iss ka qatal tumhaaray hawaalay karti hoon, Clarke.
Woh kya hai?
Pauna.
Bhaago!
Hamein chhupna hoga. Iss taraf. Mujhay kuch mila hai.
Yeh konsi jagaah hai?
Yeh iss ki khaanay ki jagaah hai.
Chalo.
Bhaago!
Mujhay chhordo!
Hargiz nahin.
Mujhay apni talwaar dou.
Kamaal hai, hai na?
Aray, sirf kuch din ruko.
Main chaahay yeh naa jaanta hon ke meray yahaan aanay say pehlay
yahaan kya hua tha, lekin main aik baat jaanta hoon,
ke tum kya mehsoos kar rahay ho, baitay.
Mujhay yeh mat bulaayein. Main kisi ka baita nahin hoon.
Aap ki wajaah say.
Mujhay tumhaaray abbu yaad hain.
Bas rehnay hi dein.
Alex Murphy...
Dawaayi ki chori keliye giriftaar hua tha.
Uss nay woh dawaayyaan tumhaaray liye churaayi thi.
Mujhay har koi yaad hai.
Hum pohnch gaye.
Pyaaray ghar main.
Qabristaan iss taraf hai.
Chalo. Yeh karein.
Aap ka kaam hogaya?
Hamein waapis chalna chaahiye.
Tum isay kitnay achay say jaantay thay?
Itnay achay say ke iss ke qatal keliye latkaaya jaaon.
Clarke nay tumhein sab sach nahin bataaya, hai na?
Meray baitay ke saath kya hua tha?
12 saal ki larki nay usay chhuri say
gardan main maara, jo uss nay mujh say li thi.
Woh aisa kyun karegi?
Woh aap ko nahin maar sakti thi.
Haan.
Tou aap ke haathon par kayi qatal hain, Chancellor.
Woh sab aur aap ka baita, sab zinda hotay,
agar aap nay hamein yahaan nahin bhaija hota.
Agar main nay tum logon ko yahaan naa bhaija hota, tou woh Ark main mar jaatay,
hum sab ke saath.
Aur hamein kabhi naa pata chalta ke dunya main jeena mumkin hai.
Unn ki qurbaani ki wajaah say hum yahaan hain.
Buri si buri cheezon say bhi achaayi nikal sakti hai, John.
Camp uss taraf hai.
Hum thori dair keliye dropship par aaraam kareingay.
Aap ki marzi hai.
Bohot hogaya!
Umeed hai tum nay jaan bacha kar rakhi hai...
shikaar keliye.
Mujh say kaha gaya hai ke hamaaray maizbaan ke paas...
khaana nahin hai!
Aik aur keliye waqt hai?
Hat jaao, Sky ki larki. Hamein bhook lagi hai.
Hata ke dikhaao.
Fio...
Iss larki ko chaahiye, isay dedo.
-Sir? -Koi masla nahin.
Jaanay dou.
Chalo yeh karein.
Kya tum itni aasaani say haar maanogay?
Isay aur chaahiye, iss ki baat maano.
Indra, yeh roko.
Khatam karo.
Bas.
Aik bewaqoof bhi jaanta hai ke kab laraayi rokni hai.
Main tumhein sambhaal loonga.
Tum kya saabit karnay ki koshish kar rahi ho?
Jo tumhein maarta nahin...
woh tumhein mazboot banaata hai.
Tumhein mujhay peechhay chhor daina chaahiye tha.
Ab aik ke bajaaye dou mareingay.
Meray liye tumhaara riwaaj abhi bhi naya hai,
lekin jab koi tumhaarii jaan bachaata hai,
tou meray log shukriya kehtay hain.
Main mazaaq nahin kar rahi, Clarke.
Achi sarbaraahi keliye, mushkil faislay karna zaroori hai.
Mushkil faislay? Tum mujh say yeh keh rahi ho?
Main nay tumhaari taaqat daikhi hai, yeh sach hai...
lekin ab tum kamzor hogayi ho.
Tum Quint ko nahin maar saki.
Mujhay marnay keliye nahin chhor saki.
Woh kamzori thi.
Mujhay laga tha ke pyaar kamzori thi.
Mazaaq urraana, mazboot dimaagh ki nishaani nahin, Clarke.
Pata hai, main nay tumhein kyun bachaaya?
Kyunkay mujhay tumhaari zaroorat hai.
Khuda naa karay ke tumhaara koi General, Commander ban jaaye.
Tum patthar dil hogi, Lexa,
lekin tum kam az kam hushiyaar ho.
Fikar mat karo.
Meri rooh uss say kayi ziyaada hushiyaar faislay karegi.
Tumhaari rooh?
Jab main maroongi, meri rooh agla Commander dhoondegi.
Dobaara zinda hona.
Tum iss tarah Commander bani.
Tumhaaray sarbaraah kaisay chunay jaatay hain?
Uss nay hamein dhoond liya.
Daro mat, Clarke.
Maut say kuch nahin hota.
Hum yahaan mar nahin rahay.
Tumhaari rooh jahaan hai, main chaahti hoon woh wahin rahay.
Phir laraayi keliye tayyaar hojaao. Woh andar aarahi hai.
Shaayed hum usay andar aanay dein.
Yahaan aao.
Foran!
Jaao!
Jaldi kartay hain.
Tumhein kya chaahiye?
Tum aaj aik bacchay ki tarah lari.
Sirf jaarhiyat, koi khayaal nahin,
khud ko bachaana nahin, hamesha khud ko saamnay rakhna,
apni har chaal ko chalaanay say pehlay saamnay aanay daina.
Acha. Main jaanti hoon ke main nay khud ka haal bura kardiya.
Tumhein iss say khushi honi chaahiye.
Hoti hai...
isliye kyunkay tum nay haar nahin maani.
Aisa jazba aam nahin.
Uss ki rehnumaayi ki zaroorat hai.
Pata hai sipaahi ke baad kon aata hai?
Uss ka shaagird.
Main tumhein kamaal ka sipaahi bana sakti hoon, Octavia, Sky ke logon ki.
Agar tum meray baad aanay keliye jo karnay ki zaroorat hai,
woh karnay keliye tayyaar ho tou.
Iss main tumhaara kya faida hai?
Pehla sabaq. Mujh say kabhi sawaal mat karna.
Theek hai.
-Meri haan hai. -Acha hai.
Hum kal shuru kareingay.
Pakka? Tumhein bhook lagi hogi.
Koi kisi ko, badlay main kuch milnay ki tawaqqo ke baghair kuch nahin daita.
Yeh zindagi jeenay ka bohot ghalat tareeqa hai, John.
Aap nay mujhay saza say bachaaya.
Aap mujhay khaana derahay hain.
Aap meray saath itna acha bartaao kyun kar rahay hain?
Har kisi ko doosra mauqa milna chaahiye.
Isliye hum nay The 100 ko Earth par bhaija.
Kya bakwaas hai.
Aap ko hamaari koi parwaah nahin thi.
Aap ko abhi bhi nahin hai.
Isliye aap Mount Weather main unn bacchon keliye nahin larr rahay.
Mujhay har kisi ka sochna hota hai.
Main jaanta hoon tum yeh nahin sunna chaahtay,
lekin kabhi kabhi kuch logon ki qurbaani daini parti hai,
kaafiyon ko bachaanay keliye.
Jaisa ke main nay kaha, buri say buri cheezon say bhi achaayi nikal sakti hai.
Phir aap meray munh say sunn saktay hain, ke iss sab say koi achhaayi nahin nikli.
Mujhay maaf kardiya gaya tha, poori tarah say.
Phir bhi meray saath itna bura bartaao kiya jaata hai.
Aap ghaltiyaan kartay hain.
Main nay bhi ki hain.
Main bilkul bhi aap jaisa nahin hoon, Chancellor.
Nahin?
Hum dono ko kayi dafa mar jaana chaahiye tha.
Hum dono ko Grounders ke haathon nuqsaan pohncha hai.
Hum dono ko hamaaray hi logon nay dhoka diya hai aur qaid kiya hai.
Tou hum dono keliye koi jagaah nahin hai phir.
Zabardast.
Mujhay laga tha ke aap mutaasir karnay waalon main say hain.
Aik jagaah hai, hum sab keliye.
Jab main pehli dafa Earth main aaya tha, main aik aurat say mila tha,
jo maut say aagay ki jagaah ki baat karti thi.
Aik jagaah jahaan har kisi ko apnaaya jaata hai.
A City of Light.
Sunnay main koi kahaani lag rahi hai.
Ya aik doosra mauqa.
Aap ko pata tak nahin agar woh asli hai.
Tum sahi ho. Mujhay nahin maaloom. Lekin mujh main eemaan hai.
Theek hai.
Aap keliye acha hai, Chancellor.
Bohot acha hai.
Main dhoond kar rahoonga, John.
Aur aik dafa main nay usay dhoond li...
Main waapis aakar apnay logon ko ghar tak lejaaonga.
Hum ruk kyun rahay hain?
Tum theek ho?
Jaisay hi woh daakhil honay waalay darwaazay kholein, hum hamla kareingay.
Usay band mat honay daina.
Aik dafa woh sab mar jaayein, tum andar jaana.
Main aisa dikhaaonga jaisay tum bhaag gaye thay.
-Aik dafa tum andar pohnch jaao... -Jaanta hoon.
Aik aur chhaapa.
Tum kya kar rahay ho?
Hamein waapis jaana hoga. Yeh waahid raasta hai.
Waapis jaana hoga? Hargiz nahin.
-Teen hain, shaayed chaar. -Hum unn say larr saktay hain.
Hamein iss say behtar mauqa kabhi nahin milega.
Mujhay laga ke main yeh kar sakta hoon, lekin nahin kar sakta.
-Sab khatam hochuka hai. -Nahin, nahin hua.
Hum unn ke saath jaa saktay hain. Meri baat suno.
Jab woh Red ko baahir laayein, tum unhein pakarna aur poori raftaar say bhaagna.
Reapers paagal hojaayenigay, Grounders bhaageingay
aur Mountain Men ko unn ka saamna karna parega.
Koi bhi pahaar main jaatay huay Grounder ko nahin daik raha hoga.
Main nay kaha nahin!
Mujh say laro.
Unhein lagega ke main faraar honay ki koshish kar raha hoon.
Iss nay faraar honay ki koshish ki.
Yeh mera hai.
Isay lakri par rakho.
Khaao.
Taaqatwar bano.
Phir hi hum iss jang main jeeteingay.
Shukriya.
Yeh tum nay kiya hai.
Mera shukkar ada mat karna. Bas bhool jaao.
Suwwar bhi tum say ziyaada acha lara tha.
Tou tum dost bana rahi ho.
Tum mujh say kya chaahtay ho?
Tumhein kya lagta hai ke kya hoga...
jab hum tumhaaray doston ko waapis lay aayeingay?
Filhaal, hamaara aik hi maqsad hai.
Lekin aik din, yeh jang khatam hogi.
Phir kya?
Seedha kaam ki baat par aao.
Hum unn ke baaray main itna kam jaantay hain.
Tum nay unn ki izzat haasil karli hai,
Main chaahta hoon tum meri aankhein aur kaan bano.
Tum mujhay aik jaasoos bannay keliye keh rahay ho?
Main tum say keh raha hoon...
ke apnay logon ka dhiyaan rakho.
Main rakh rahi hoon.
-Mujhay khushi hai tum aaye. -Yeh kya hai bhae?
Hum The City of Light jaa rahay hain.
Aap abhi jaa rahay hain?
Marnay ke croron tareeqay hain.
Agar aap ka waqt nahin aaya tou aap ko kuch nahin maar sakta.
Lekin agar aap ka waqt aachuka hai, tou sirf aik tareeqa kaafi hota hai.
Aap ke paas naqsha bhi hai?
Nahin.
Phir aap ko kaisay pata ke aap kahaan jaa rahay hain?
Hamein nahin pata, lekin main dar ko khud par qaabu nahin paanay doonga.
Tum chaahtay ho ke tumhaaray saath mujrimon waala bartaao naa ho,
tou phir tumhein yeh sochna band karna hoga, ke tum bas woh hi ho.
Meray saath thora eemaan laao, John Murphy...
aur mujhay tumhein dikhaanay dou
ke tumhaaray liye iss sab say ziyaada bohot kuch hai.
Koi baat nahin.
Tum mehfooz ho.
-Tumhaara baazu kaisa hai? -Dard horaha hai.
Hamein jaana chaahiye.
Woh pinjra hamesha keliye band nahin rahega.
Ruko.
Main tumhaaray baaray main ghalat thi, Clarke.
Tumhaara dil kamzor bilkul nahin hai.
Pinjra toot jaayega.
Meray khayaal say mujhay pata hai Mount Weather ko kaisay haraana hai.
Hum andar jaanay ki koshish kar rahay hain...
lekin unhon nay pehlay say hamein andar aanay dediya hai.
Tum kya keh rahi ho?
Tumhaari fauj pehlay say wahaan hain.
Pinjron main band pari hui hai.
Hamein bas andar ka koi aadmi chaahiye jo unhien baahir nikaal sakay.
Bellamy.
Tumhein uss par bharosa hai?
Haan.
Mujhay umeed hai ke tumhaara bharosa naa tootay.
Kyunkay woh andar naa pohnch saka, hum jeet nahin sakeingay.
Woh pohnchega.
Lexa, yeh kaam karega.
Chalo.
Jaldi karo! Red ko leingay...
phir hum khaayeingay.
Peechhay hato warna tumhein apna hissa nahin milega.
Pehlay hissa tayyaar hai.
Agla.
Harvest.
Agla.
Harvest.
Agla.
Chalo. Agla.
Dair kyun lag rahi hai?
Sab ko Harvest kardou.
Chalo. Aajaao.